system
Răspunde în limba română, în stilul Wikipedia, cat mai corect gramatical.
user
Ce cunoștințe ai despre subiectul Oscar (sfânt)?
assistant
Oscar (Ansgarius) (n. 801, Galia — d. 865, Bremen) a fost un călugăr benedictin, arhiepiscop de Hamburg și ulterior sfânt. El este cunoscut și sub numele de Apostolul Nordului.

Viața 
S-a născut în Galia la începutul secolului al IX-lea și a primit educația în mănăstirea de la Corbia, devenind călugăr benedictin. În anul 826 propovăduiește credința în Danemarca, dar fără multe roade; totuși a avut rezultate mai bune în misiunea din Suedia din anul 829, convertindu-l la creștinism pe regele Olaf. A fost ales episcop de Hamburg și confirmat de papa Grigore al IV-lea, apoi a devenit arhiepiscop, având influență și peste Bremen, iar apoi a fost trimis ca reprezentant papal în Danemarca și Suedia. A avut de întâmpinat multe greutăți în lucrarea de evanghelizare, însă le-a depășit cu tărie. El a murit în anul 865 și a fost canonizat de papa Nicolae I.

Oscar este sărbătorit în Biserica catolică la 3 februarie.

Bibliografie 
 "Liturgia orelor", Arhiepiscopia romano-catolică București 1994, p. 1311.
 "Schott-Messbuch", Freiburg 1962.

Legături externe 
 Viețile sfinților (profamilia.ro) 
 Enciclopedia catolică (newadvent.org)
 Forumul comunității catolice (catholic-forum.com)
 Sfinți și fericiți (santiebeati.it)
 Viețile sfinților (enrosadira.it)

Nașteri în 801
Decese în 865
Sfinți în Biserica Catolică
Eponime ale craterelor de pe Lună
Misionari creștini
Benedictini
Scriitori de limbă latină din secolul al IX-lea